Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 597/14/8808	Rožňava, 18.2.2015
EEČ : 2-67-51-2015

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Rožňava
Podľa § 215 odsek 1 písmeno b Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
od mesiaca februára 2014 doposiaľ v XXXXX a inde si úmyselne neplnila vyživovaciu povinnosť na svoje deti XXXXX, nar. 18.07.1997, XXXXX, nar. XXXXX a XXXXX, nar. XXXXX hoci jej táto povinnosť bola upravená rozsudkom Okresného súdu XXXXX sp. zn. 7P/206/2013 zo dňa 25.10.2013 a to vo výške 27,13 € mesačne na každé dieťa, v dôsledku čoho dlhuje na výživnom sumu najmenej XXXXX € starej matke maloletých, XXXXX, ktorej boli deti súdom zverené do náhradnej osobnej starostlivosti, z a s t a v u j e m ,  lebo tento skutok nie je trestným činom a nie je dôvod na postúpenie veci. 

lebo  tento skutok nie je trestným činom a nie je dôvod na postúpenie veci

Odôvodnenie:
Uznesením vyšetrovateľky OR PZ, Odboru kriminálnej polície v Rožňave sp. zn. ČVS: XXXXX zo dňa 18.07.2014 bolo vznesené obvinenie XXXXX za prečin zanedbania povinnej výživy podľa § 207 ods. 1, ods. 3 písm. b) Tr. zák. na tom skutkovom základe, ako je to uvedené vo výrokovej časti tohto uznesenia. 	  
V priebehu vyšetrovania bol zistený tento skutkový stav:
Obvinená bola od 06.11.2013 do 31.03.2014 evidovaná a Úrade práce v Rožňave ako uchádzačka o zamestnanie. Z evidencie uchádzačov bola vyradená z dôvodu, že sa sama umiestnila v členskom štáte EÚ. Po zistení jej pobytu v Českej republike bola dňa 17.10.2014 prostredníctvom právnej pomoci v ČR vypočutá, pričom uviedla, že od 01.04.2014 sa zamestnala vo firme Daikin Industriens v Plzni. Od 28.05.2014 bola dlhodobo práceneschopná v dôsledku rizikového tehotenstva, pričom bola aj hospitalizovaná, a práceneschopnosť bude trvať až do pôrodu, pričom predpokladaný termín pôrodu bol stanovený na XXXXX Nemocenské dávky poberala vo výške XXXXX- Kč mesačne, a v tejto výške bude poberať aj rodičovský príspevok, pretože na materské nemá nárok. Dňa 17.06.2014 s ňou zamestnávateľ rozviazal pracovný pomer v skúšobnej dobe. Aj keď nemala dostatok finančných prostriedkov, dňa 31.7.2014 zaslala na výživné na adresu XXXXX sumu 1.300,- Kč. Pravdivosť výpovede obvinenej bola preukázaná fotokópiami lekárskych potvrdení a ďalšími listinnými dôkazmi, ktoré sú súčasťou vyšetrovacieho spisu.
Podľa § 207 ods. 1 Tr. zák. sa trestného činu zanedbania povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.
Vzhľadom k tomu, že obvinená zavinene - úmyselne neplnila vyživovaciu len za dva mesiace, a to apríl a máj 2014, kedy bola zamestnaná a mala príjem z pracovnej činnosti, nenaplnila svojim konaním zákonné znaky prečinu zanedbania povinnej výživy podľa § 207 ods. 1 Tr. zák. po stránke objektívnej, pretože doba neplnenia vyživovacej povinnosti musí byť najmenej 3 mesiace. Od 28.5.2014 bola obvinená dlhodobo práceneschopná, následne bola a doposiaľ je na materskej dovolenke, kedy  jej mesačný príjem nedosahoval ani výšku životného minima, teda z objektívnych dôvodov vyživovaciu povinnosť nebola schopná plniť a preto za toto obdobie svojim konaním nenaplnila zákonné znaky prečinu zanedbania povinnej výživy podľa § 207 ods. 1 Tr. zák. po stránke subjektívnej. 
Z týchto dôvodov skutok nie je trestným činom a nie je dôvod na postúpenie veci,  preto bolo potrebné trestné stíhanie zastaviť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Margita Klemová
prokurátorka